google/wiki40b huggingface dataset:
Kurganets-25

Kurganets-25 (Russisk: Курганец-25) er en 25-tonns modulær plattform på belte, utviklet for den russiske Hæren. Kurganets-25 skal utvikle seg i ulike modeller, og vil gradvis erstatte BMP, BMD og MT-LB samt andre typer pansrede plattformer på belte.Kurganets-25 vil ha modulær rustning som kan oppgraderes for spesifikke trusler og andre forhold.
Kurganets-25 stormpanservogn og varianter av denne ble først sett offentlig med tårn og bestykking tildekt for Seiersdagsparaden i Moskva 2015. En viss serieproduksjon startet i 2016.

Bestykking

Kurganets-25 som stormpanservogn har fjernkontrollert tårn av typen Bumerang-BM med 2A42 30 mm maskinkanon, et 7.62 mm koaksialt PKT maskingevær og to Kornet-EM Panservernmissil på hver side. Kurganets-25 som PPK har et 12,7 mm maskingevær i stedet for Bumerang-BM tårn.
En versjon SPAAG med en 57 mm kanon og en Kurganets-25 SPG med en 125 mm er planlagt.

Mobilitet

Kurganets-25 veier 25 tonn. Dette gjør at Kurganets-25 er lett nok til å være flytende på vann. Den maksimale farten til kjøretøyet er 80 km/t på land og 10 km/t i vann. Både stormpanservogn- og pansret personellkjøretøy-variantene har en frontmontert motor på 800 kw.

Beskyttelse

Kurganets-25 stormpanservogn har 360-graders dekning fra sitt aktive beskyttelsessystem med utskytingsrør. Dette systemet er mindre enn det man finner på T-14 Armata og T-15, men slik som på T-15, er det festet nær toppen av skroget. Et to-delt prosjektildetekteringssystem er plassert på ulike steder i skroget og i tårnet.

Ergonomi og Mannskap

Kurganets-25 bruker en konsoll som ligner på en Sony PlayStation gamepad. Det er bredere enn tidligere generasjoner av russiske pansrede kjøretøy og stormpanservogner. Også det at motoren er plassert i front økar mannskapskomforten og tilgjengelighet.
Ubarbert (album)

Ubarbert er et musikkalbum med Jørn Hoel, utgitt i 1982. Dette er hans debutalbum.
26. juni

Navnedag

Jenny, Jonny.
Personbil

Personbil er en bil med maksimum åtte passasjerplasser. Det kreves førerkort «Klasse B» for å kjøre personbil.

Historie

Personbilbegrepet utviklet seg som en nødvendighet etter hvert som firehjulte, motoriserte kjøretøyer ble mer vanlige. A-modell Ford og andre tidlige bilmodeller ble opprinnelig laget til personbefordring, men ble ofte bygd om med lasteplan. Dette gikk bra så lenge der var solid ramme til å holde motor og hjul sammen (chassis, nå oftest kalt plattform). 
De første bilene var åpne, med kalesje. Det ble etter hvert vanlig å bygge inne passasjerplassen og mer og mer vanlig å bygge hel kabin der alle satt. Denne typen ble kalt «sedan», mens kalesjevognen ble kalt «kabriolet». Enkelte åpne biler kunne utstyres med ekstra klappseter i bagasjerommet (svigermorssete). Tosetersmodeller med sterk motor ble kalt sportsvogner.
Mausund

Mausund eller Mausundvær, er et tettsted og øygruppe i Frøya kommune i Trøndelag. Selve tettstedet Mausund er beliggende på Måøya og Gårdsøya, men med i tettstedet regnes også befolkningen på Aursøyan og Geitøya, tilsammen vel 190 innbyggere (2016). Øyene er knyttet sammen med bru og vei. I dagligtale bruker befolkningen selv Maus'n om sitt hjemsted.
Mausund er det mest befolkningstette området i øyrekken utenfor Frøya, som strekker seg fra Kya i sør til Halten i nord, en distanse på 40 nautiske mil eller 74 km.
Mausund har  barne- og ungdomsskole, idrettsanlegg og dugnadsbygd svømmehall, foruten fiskemottak. Svømmehallen ble i 2012 overtatt av Frøya kommune, og våren 2013 totalrestaurert for omkring 13 millioner kroner. Restaureringen framstår som en dugnad mellom kommunen og innbyggerne i fiskeværet, ettersom lokalbefolkningen gjennom idrettslaget forplikter seg til å stå for driften av svømmehallen i ti år etter restaureringen.
Det er funnet spor etter steinalderkultur på stedet, og en vet at 11 gårder var i drift på stedet rundt år 1000. Fra 1800-tallet vokste befolkningstallet langs hele kysten, en vekst som varte til etter andre verdenskrig.
I likhet med mange fiskevær hadde også Mausund sine væreiere. Fra 1537 var Kongen eier av fiskeværet, men i 1660 ble det solgt til Gertrud Rosing Parelius og Rasmus Rosing Parelius. I 1792 ble Mausund solgt til Kock-familien, som også eide naboværet Sula. I 1820 overtok Parelius-familien igjen. I 1850 overtok kjøpmann Astrup fra Kristiansund været og han ble også den siste væreier. Ved folketellingen i 1875 var det 293 innbyggere på stedet. I 1901 ble Mausund solgt og 14 av oppsitterne fikk kjøpe sine egne eiendommer.
Etter andre verdenskrig fikk Mausund et økonomisk oppsving. Svikten i sildefisket på 60-tallet ble delvis kompensert med annet fiske til lokal næringsmiddelindustri. Midt på 70-tallet ble det stans i eksporten av tørrfisk til Nigeria, saltfisk til Brasil, samt at sjøfisket etter laks ble regulert. På toppen var den generelle sesongen med fiske etter hvitfisk dårlig to år på rad. Dette førte til igangsetting av flere offentlige og private prosjekter, blant annet skoleutbygging.  
De siste årene har fiskerivirksomheten tatt seg opp, og målt i antall båter i drift, er Mausund i dag (2016) det største fiskevær mellom Røst i Nordland og Møre og Romsdal.
Postadressen er 7284 Mausund. Tidligere var det to nærbutikker i fiskeværet, men i 2001 ble den private landhanden på Aursøya nedlagt. På samme sted er i dag vertshuset Den muntre Matros. I dag er Coop Mausund (som er et selvstendig samvirkelag) eneste butikk. Fiskeværet har i tillegg egen brannstasjon, to puber og barne- og undomsskole, hvor det tillegg er barnehage og SFO.
Mausundaksjonen i 1976 var en reaksjon mot reguleringen av sjøfisket etter laks, men aksjonen fikk ikke omverdenens støtte og ble avblåst. Den ble imidlertid starten på avfolkningen av været, ettersom laksefisket var det økonomisk viktigste for fiskerne på stedet.
Mausund har hurtigbåtforbindelse til Sula, Froan og Halten, samt til Frøya og derfra videre til Trondheim. 3. mai 2006 ble det åpnet fergeforbindelse fra Dyrøya på fast-Frøya til Mausund og Sula.
Hans Lindbom

Karriere som klubbspiller

Lindbom, som startet karrieren i Tranås BoIS, spilte for Östers IF, Åtvidabergs FF og Jönköpings Södra IF, før han i 1979 gikk til IS Halmia. I 1979-sesongen spilte han tolv kamper for klubben i Allsvenskan. IS Halmia rykket ned, og Lindbom spilte sesongen etter for Huskvarna Södra IS, senere for Råsunda IS.

Karriere som landslagsspiller

Lindbom har spilt to kamper for Sveriges U19-lag.

Karriere som trener

Lindbom hadde et engasjement for Sveriges fotballforbund som forbundskaptein for Sveriges ungdomslandslag fra 1998 av. Lindbom har selv trent flere svenske klubber, hvorav IF Elfsborg og Jönköpings Södra IF mens de befant seg i Superettan. Lindbom var sportssjef i Jönköpings Södra IF fram til 2012, da klubben ikke lenger ønsket å forlenge engasjementet. Lindbom har en mentorrolle i klubbens ungdomsakademi.
Nedine

Utseende

Middelsstore, mørkt brunlige trebukker. Antennene er betydelig lengre enn kroppen. Dekkvingene er avsmalnende fra roten og tilspissede bak.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Sørøst-Asia.
Tommy Lawrence

Karriere

Familien hans flyttet til England mens han var ung, og han jobbet i en fabrikk til han begynte å spille på amatørlaget Warrington. I 1957, da han var 17 år, ble han tilbudt kontrakt med Liverpool av manager Phil Taylor.
Det gikk hele fem år før han fikk sin første kamp for Liverpool. Klubben hadde da byttet manager til Bill Shankly. Debuten kom 27. oktober 1962 borte mot West Bromwich Albion FC på The Hawthorns i en kamp Liverpool tapte 1–0. Hans første kamp hvor han ikke slapp inn mål kom litt under en måned senere (17. november), hjemme på Anfield mot Leyton Orient FC, som kjempet om opprykk sammen med Liverpool til den øverste divisjonen. Liverpool vant 5–0, etter blant annet et hat-trick av Roger Hunt. Liverpool rykket dette året opp til 1. divisjon.
I sesongene 1963/1964 og 1965/1966 var Lawrence med å vinne serien med Liverpool. I sesongen 1964/1965 var han også med da de røde vant sin første FA-cupfinale mot Leeds United FC. 
Lawrence fortsatte å være Liverpools sisteskanse, selv etter at klubben hadde kjøpt en svært lovende unggutt med navn Ray Clemence fra Scunthorpe United FC i 1967.
I 1970, etter et 1–0-tap mot Watford FC, tok Clemence over målvaktsplassen fra Lawrence, og han spilte kun én kamp til for Liverpool, borte mot Manchester City FC på Maine Road 26. april 1971.
Mens Lawrence spilte for Liverpool fikk han tre landskamper for Skottland. Han er pr. 9. mai 2007 nr. 15 på listen over spillere med flest FA-cupkamper for Liverpool. Han spilte 42 kamper i denne turneringen for de røde.
Etter å ha spilt 390 kamper for Liverpool signerte han for naboklubben Tranmere Rovers FC 10. november 1971.
Harold Knutson

Tidlig liv

6 år gammel flyttet han sammen med sin familie fra Skien til USA. De slo seg i begynnelsen ned i Chicago, Illinois, men reiste senere til Sherburne County, Minnesota.

Journalistisk karriere

Knutson var redaktør for St. Cloud Daily Journal-Press. Senere var han president for Northern Minnesota Editorial Association.

Som folkevalgt

Knutson satt som kongressman for Det republikanske parti i de 65., 66., 67., 68., 69., 70., 71., 72., 73., 74., 75., 76., 77, 78., 79. og 80. kongressene. Han stemte mot å erklære krig mot Tyskland 5. april 1917. Knutson var innpisker for majoritetspartiet 1919-1923. I 1947 var han formann for  House Ways and Means Committee.

Senere liv

Knutson ble beseiret under et gjenvalg i 1948 og satt som redaktør i Wadena Pioneer Journal til sin død i 1953.

Personlig liv

Knutsen var lutheraner. Han etablerte en leir for «forsømte, uheldige, berøvede og handikappede barna». Knutsen var også medlem av Frimurerordenen, Benevolent and Protective Order of Elks og Independent Order of Odd Fellows.
Mount Falconer

Mount Falconer er et fjell, 810 moh, som rager over Lake Fryxell i nordveggen av Taylor Valley, mellom Mount McLennan og Commonwealthbreen. Det ble navngitt av den vestlige gruppen, leder av Thomas Griffith Taylor fra Terra Nova-ekspedisjonen.
Dongtou

Dongtou (kinesisk: 洞头县; pinyin: Dòngtóu Xiàn) er et fylke i byprefekturet Wenzhou i provinsen Zhejiang i Folkerepublikken Kina. 
Fylket omfatter Dongtouøyene, en øygruppe i Østkinahavet øst for storbyen Wenzhou.
Befolkningen var på 125 457 innbyggere i 1999.
Rudi Gard

Rudi Gard er en gård i Sør-Fron som er spesielt kjent for sin kulturvirksomhet i form av konserter, teater, revy, utstillinger og servering.
Gården er omtalt i 1319, og historien fra 1600-tallet av skal være godt dokumentert. Gården har i perioder vært delt, og det har vært skogsdrift og rydding av bureisingsbruk. En seter ved Gålå leies i dag ut til overnatting, og virksomheten er preget av bygdeturisme med servering og kulturarrangementer.
Gården er tildelt Olavsrosa av stiftelsen Norsk Kulturarv og har ellers mottatt en rekke priser for sin virksomhet.
Mineralproduksjon

Mineralproduksjon er et fagfellevurdert vitenskapelig tidsskrift for bergfagene som utgis av Norsk Bergforening. Tidsskriftet distribueres fritt til alle medlemmer av Norsk Bergforening. Tidsskriftet har som formål å være en faglig arena for presentasjon av forskningsresultater, prosjekter, arbeider og ideer med relevans for norsk bergindustri. Tidsskriftet søker å bidra til at erfaringer fra prosjekter i bergindustrien dokumenteres og gjøres tilgjengelig, og således bidra til at bergindustrien i Norge holder et faglig høyt nivå i sin virksomhet. Det er mulig å publisere arbeider av ulikt omfang, i form av enten faglige notater eller vitenskapelige artikler. De vitenskapelige artiklene kvalitetssikres ved fagfellevurdering, mens faglige notater vurderes av redaksjonskomiteen. Mineralproduksjon publiserer bidrag på både norsk og engelsk.

Nettutgave

Mineralproduksjon utgis i tillegg som et åpent elektronisk tidsskrift som fritt kan lastes ned fra tidsskriftets hjemmeside. Her finnes også instruksjoner for utforming av vitenskapelige artikler og faglige notater.

Historie

Den første utgaven av Mineralproduksjon, kalt Nummer 1, så dagens lys i 2011. Nummer 2 fulgte i 2012 og i 2013 ble det utgitt 2 nummer, kalt Volum 3 og Volum 4.

Redaktører

Roar Sandøy, 2011 - nå
Utdødd komet

En utdødd komet er en komet som har forbrent det meste av sin is, og har lite igjen til å danne en komethale eller kometkoma (atmosfære). De flyktige materialene i kometkjernen fordampes bort, og alt som blir igjen er en inaktiv stein som kan ligne en asteroide. Kometer kan gå gjennom en overgangsfase når de nærmer seg utslokning. De kan også være sovende snarere enn utdødde, dersom flyktige komponenter er bevart under et inaktivt overflatelag.
Eksempler på antatte utdødde kometer er 2101 Adonis, 3200 Phaethon, 3552 Don Quixote, (137924) 2000 BD19 og P/2007 R5 (SOHO 1).
PH Kongle

PH Kongle er en designerlampe produsert av Louis Poulsen. Lampen ble designet av Poul Henningsen i 1958 og fikk da navnet PH Kogle.
Lampen er designet som en 360-graders blendefri lampe laget av 72 blad som ligner en kongle eller artisjokk (begge brukes som navn på forskjellige språk). Navnene er tilpasset de forskjellige språk av produsenten. Lyskilden/pæren kan ikke sees direkte, og lyset styres og reflekteres i bladene slik at hele konglen lyses opp.
I dag leveres PH Konglen i kobber, hvit eller stål i tre forskjellige størrelser. Bladene er laserskåret stål for å produsere dens designformer. Lampen som kan veie opp til 22,5 kg holdes oppe av en stålwire.

Navn

Det norske navnet har den antagelig fått fra en kongle. I dag heter den PH Kongle.
På dansk heter den i dag PH Kogle (kongle), på engelsk PH Artichoke (artisjokk) og på tysk PH Zapfen (kongle).
Sachsens store landslosje

Sachsens store landslosje (tysk: Die Große Landesloge von Sachsen) var en storlosje innenfor tysk frimureri med hovedsete i Dresden, som ble grunnlagt den 27. september 1811. Storlosjen ble nedlagt i 1935 under det tyske rike. Etter andre verdenskrig ble den ikke gjenopprettet. Storlosjen hadde sin største utbredelse i 1930 med 7 200 medlemmer fordelt på 46 losjer. Den var en av de såkalte «humanitære» storlosjer. Den 19. juni 1949 ble dens losjer tilsluttet Den tyske storlosje av gamle, frie og anerkjente murere.
Smittsom leverbetennelse (hund)

Symptomer

Hunden får høy feber, buksmerter og ofte oppkast og diaré. Hos enkelte hunder leder infeksjonen raskt til døden. Andre hunder kan få en lettere variant der en karakteristisk «blåfarging» av hornhinna kan være eneste symptom.
Gitkamfest

Gitkamfest er en visefestival som arrangeres årlig i Sandefjord. Festivalen arrangeres med og av Gitarkameratene.
P-800 Oniks

Beskrivelse

Missilet flyr med aerodynamisk løft. Boosteren med fast drivstoff  ligger ii ramjet-brennkammeret og blir kastet ut av luftstrømmen etter at boosteren har brent ut.
Ealdgyth

Etymologi

Navneleddet eald har opprinnelse i urgermanske *alða-, «gammel». Den norrøne formen av leddet var aldr. Navneleddet gyth har opprinnelse i germanske *guntho, «kamp». Den norrøne formen av navneleddet er gunnr.
Little Bighorn River

Little Bighorn-elven er en bielv til Bighorn-elven i USA og renner gjennom statene Wyoming og Montana.
Elva renner gjennom den nordligste delen av Wyoming, langs nordsiden av Bighorn-fjellene. Den følger nordover inn i Montana og gjennom crow-indianerreservatet, forbi byene Wyola, Lodge Grass og Crow Agency, og slår seg sammen med Bighorn-elven nær byen Hardin.
Elva er kjent for at slaget ved Little Bighorn fant sted ved elven i 1876. Slaget sto omlag fem miles sør for Crow Agency. Dette var en av de få større indianske seiere over U.S. Army.
Chuy (kommune)

Historie

Chuy ble grunnlagt i 15. mars 2010.

Regjeringen

Ordføreren (alcalde) i kommunen er Mary Urse (2010-2015).
8. mars

Navnedag

Beate, Betty, Bettina.
Navnedagen etter den hellige Beata. Hun ble halshugd i 273.
Compagnie des Messageries Aeriennes

Historie

Compagnie des Messageries Aériennes ble etablert februar 1919 av Louis-Charles Bréguet. Andre gründerne Louis Blériot, Louis Renault og René Caudron. Den første kommersielle rute, post og frakt mellom Le Bourget lufthavn, Paris og Lille-Lesquin Airport, Lille ble startet 18. april 1919 med tidligere militære Breguet 14. I august 1919 ble en rute mellom London og Brussel, Belgia etablert. Den 19. september ble en ny internasjonal passasjerrute mellom Paris - Le Bourget Airport og London (Hunslow Heath) satt i gang, også med Breguet 14.
Selskapet ble slått sammen med Grands Express Aériens og dannet Air Union 1. januar 1923.
De forente arabiske emirater under VM i friidrett 2009

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Bezarkia

Utseende

En nokså liten, slank, blankt svart trebukk med lyse flekker på dekkvingene. Oversiden er spredt kledt med lange, oppstående hår.  Antennene er betydelig lengre enn kroppen, hvert ledd er tofarget: gult i den indre delen og svart i den ytre. Pronotum er lengre enn bredt, sylindrisk. Dekkvingene er jevnbrede, bakerst litt tilspissede, beina nokså korte med litt klubbeformede lår. Hver dekkvinge har to gule flekker og er dessuten gul langs sømmen og i spissen. På beina er roten av hvert lår og leggene, bortsett fra roten og spissen, gule.

Utbredelse

Arten er kjent fra Ecuador.
Norild Records

Norild Records (etablert 1978 på Sjøholt) er et norsk forlag, importør og distributør av musikk og musikkinstrument. Det ble etablert av Kjell og Reidar Opsal. Selskapet driver i hovedsak med trekkspill- og torader-musikk. De arrangerer også Belgiaden i Geiranger i august hvert år, og er aktiv i verdens største trekkspillfestival i svenske Ranseter.
Stethispa

Utseende

Middelsstore (ca. 6 millimeter), avlange, noe firkantede, gulbrune bladbiller. Oversiden er tett og kraftig punktert, ujevn og knudrete. Hodet er nokså lite, antennene kraftige, holdes gjerne samlet og framoverrettet. Pronotum er trapesformet. Antennene består av 11 ledd og er noe fortykket mot spissen. Dekkvingene er bredest ved bakkanten, og har en skarp, utoverrettet pigg i hvert "hjørne", beina middels lange. Dekkvingene har 10 punktstriper som ligger parvis, i alle fall ved roten, og fire opphøyde lengderibber.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som lever på syrefamilien og Aristolochiaceae.

Utbredelse

Slekten er utbredt fra Costa Rica i nord til Argentina i sør.
Rutebok for Oslo

Rutebok for Oslo og omegn (nærtrafikk)

I en periode etter krigen ga Rutebok for Norge (Norges Communicationer) ut en liknende publikasjon: Rutebok for Oslo og omegn (nærtrafikk).

Rutebok for Stor-Oslo Lokaltrafikk a.s

I 1985 ble det for første gang utgitt et samlet rutehefte for vest-området i Akershus. Året etter kom samlet rutehefte/rutebok for Akershus nord og øst. I 1987 kom så samlet rutehefte for alle Akershus-kommuner. Rutebøkene omfattet buss, tog, båt og bane.
Sipalki

Sipalki, Sipalkido eller Si Pal Ki er en mindre kjent koreansk kampkunst som trolig har sine røtter fra over 4300 år gammel mongolsk krigføring. Kampkunstens prinsipp går ut på å uskadeliggjøre fienden kjappest mulig ved å bruke minimalt med energi. Bakgrunnen til dette er overlevelse. Si (10) Pal (8) Ki (teknikker) betyr "De 18 teknikker", av disse er 15 med våpen og 3 uten. Dagens trening fokuserer mest på teknikkene uten våpen og selvforsvar.

Historie

For over 4000 år siden reiste to store mongolske stammer i to forskjellige retninger i Asia. Den ene reiste nordover og den andre reiste mot sør.
En av disse stammene (kalt «Ural Altai»), okkuperte en halvøy som i dag er kjent som Korea. Denne krigerske stammen hadde meg seg forskjellige kampteknikker som innholdt flere teknikker med og uten våpen. Disse teknikkene ble grunnlaget for Sipalki.
Inntil år 1552 besto Sipalki av 56 teknikker. I det samme året bestemte den koreanske keiseren at teknikkene skulle begrenses til 18, derav navnet Sipalki. Som betyr de 18 teknikker. Det opprinnelige navnet var «Soo Baek Gi» eller «Sib Fal Gi». Navnet ble endret på 70-tallet etter at Grandmaster Soo Nam Yoo flyttet fra Korea til Argentina. Det ble endret til uttalemåten, Grandmaster Yoo gjorde dette fordi både argentinsk media og utøvere hadde problemer med å stave det riktig.
I 1908 ble Korea invadert av Japan, da ble alle former for kampsport/kanpkunst forbudt inntil 1945. Det ble også forbudt i tidsrommet 1950-53, da Nord-Korea var i krig mot Sør-Korea. Dermed ble kampteknikkene bevart hemmelig. De ble trent i familiedynastier, fra far til sønn i flere generasjoner. Da kampsport ble tillat igjen var det en familie som hadde klart å bevare de 18 teknikker, dette var Yoo-familien.
På tidlig 70-tallet flyttet nåværende Grandmaster Soo Nam Yoo til Argentina, han startet treninger der og det ble veldig raskt populært. I dag er Sipalki størst i Sør-Amerika og Korea.
Sipalki kom til Norge på 90-tallet med Master Hugo Garcia (6-dan), som er en av Soo Nam Yoo sine elever. I Norge i dag er det en klubb i Oslo og en i Krogstadelva (i nærheten av Drammen).
Fosna Innebandyklubb

Fosna Innebandyklubb er en norsk innebandyklubb fra Kristiansund.
Åsne Seierstad

Forfatterskap

Bokhandleren i Kabul er en sakprosabok som er skrevet etter metoden «deltagende observerende intervju», og utgitt i 2002 på forlaget Cappelen Damm. Metoden gir dyp innsikt i intervjuobjektet. Metoden er ellers mest brukt av pleiere og terapeuter innenfor psykiatrien som et diagnostisk redskap. Boken har ligget i 41 sammenhengende uker på bestselgerlisten i The New York Times.
Seierstad er blitt kritisert for innholdet i boken, og den omtalte bokhandleren, Shah Mohammed Rais, saksøkte henne og forlaget for Oslo tingrett. I tingretten tapte forfatteren og forlaget, og de ble dømt til å betale bokhandlerens kone, Suraia Rais, en oppreisning på kr 125 000 hver. Retten mente boken krenker privatlivets fred og beskrev følelsene og tankene til bokhandleres kone uten å ha dekning for det. Videre skal Seierstad ikke ha handlet i god tro, og bokhandlerens kone er blitt krenket gjennom boken.
Seierstad og forlaget anket dommen til Borgarting lagmannsrett der de ble frikjent i desember 2011. Saken ble anket til Høyesterett. Høyesterett ga Seierstad og forlaget medhold i mai 2015.
I 2016 gav hun ut boka To søstre som handler om hvordan to søstre fra Bærum ble radikalisert og reiste til Syria for å slutte seg til terrororganisasjonen IS. Boka ble belønnet med Brageprisen i klassen for beste sakprosabok. Boka var tiårets tredje mest solgte sakprosabok i Norge.

Familie

Hun er datter av amanuensis Dag Seierstad og lektor Frøydis Guldahl, og hun var tidligere samboer med musiker Trygve Seim.
Pseudhoplomelas

Levevis

Larvene lever i død ved.

Utbredelse

Arten er bare kjent fra Madagaskar.
Grunnkretser i Etne kommune

Grunnkretser i Etne kommune er delområder og grunnkretser som seksjonerer Etne kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.